四大夜泥高手 又再決戰沙田之巔!
2024年04月01日 21:31
東網電視
更多新聞短片
泥地夜賽與日頭光線不同,也要考考賽駒適應能力,若然贏過更值得信任,今次賢廐「佳尊三」、鄭廐「無心睡眠」、文廐「天行健」及黎廐「怡勁力」此4駒於對上泥地夜賽(1月24日)不約而同凱旋歸來,相隔兩個多月重遊舊地,沙田挑燈夜戰有晒經驗,可期佔得優勢。各位啱心水不妨買WP過關,相信會有不俗回報。
蘇偉賢連續兩期賽事起孖,憑「勇進齊心」、「多利神駒」、「醒目勇駒」及「勝利之皇」取下4W,距達標畢業之期愈來愈近,今次又有4駒角逐,以第3場「佳尊三」最有冠軍相,此匹蕭家軍季內已在泥地添兩勝,對上贏馬正是出爭泥地1200米夜賽,留到包尾繼而直路在外欄逢馬過馬衝贏,竄勁在低班馬中少見,今次雖然排12檔起步,但留後衝一段也問題不大,加上「佳尊三」近兩次跑夜泥獲1冠1季演出準繩,證明跑夜泥甚具威力,可優先考慮。
第8場三班1650米,鄭廐「無心睡眠」向來跑泥地耍家,即使已屆8歲但戰力仍強,早前夜泥爆出23倍冷W,連5歲當打的泥地好手「魅影獵飛」亦俯首稱臣,後駒再出補中,可見「無心睡眠」於沙田摸黑出擊有幾勁!「無心睡眠」上仗谷草輸完又吼夜泥進攻,難得負123磅只比該仗贏馬121磅略重,排5檔起步,條件四正。睇番鄭俊偉踏入2024年後僅取得1W,以馬房作風必會全力以赴,務求爭夠數上岸,戰意秤先。
第6場三班1200米的「天行健」,大前仗初次跑夜泥即勝,睇番當晚於四班輕勝兩個馬位,姿態出色,上到三班後兩戰泥地日賽雖敗仍近,當作累積經驗,今次重返夜泥隨時又跑高一線,改配曾策騎入Q的巴度,騎者親跳一課積極,值得重視。
第5場二班1200米亦屬全晚唯一盃賽,黎廐「怡勁力」僅負115超輕磅有利,過往出戰夜泥共取冠亞各一,入Q率百分百,配上近日手風甚順的鍾易禮,排1檔形勢靚極,騎者尚差4W就贏夠70W畢業,今次周三晚騎足8駒戰意十足,可以放心捧場。